Шоколадови бонбони с лешников пълнеж ♥ chocolate candies with hazelnut filling
### Шоколадови бонбони... или бонбони като toffee, ама по-хубави, според домашните.


### Тези дни имах удоволствието, с мен да се свърже мила дама от био магазин, за да се включа в интересно предизвикателство на тема здравословни рецепти. Веднагически се съгласих. Напоследък и без друго имам известни залитания към точно този тип продукти и реших да се спра на нещо малко, сладко и изкушаващо, което обаче, не тежи на съвестта ми. Шоколадови бонбони, умопомрачително вкусни и пристрастяващи! И може да съм егоист, но следващия път ще си ги скрия някъде на тайно и дълбоко, за да оцелеят повече от три минути.


### **Необходими продукти:**


### 75 г био черен шоколад с джинджифил


### 2 с.л. чист мед


### 1 1/2 с.л. лешников тахан


### 20 г сурови лешници, нарязани грубо


### 1/4 ч.л. чист ванилов екстракт


### [Шоколадови бонбони с лешников пълнеж](https://culinarywithme.com/wp-content/uploads/2016/04/candies_2_small.jpg)


### Начин на приготвяне:


### Вече съм приготвяла подобен тип бонбони с подробно описание и снимки, така че, може да погледнете технологията [тук](https://culinarywithme.com/%d1%88%d0%be%d0%ba%d0%be%d0%bb%d0%b0%d0%b4%d0%be%d0%b2%d0%b8-%d0%b1%d0%be%d0%bd%d0%b1%d0%be%d0%bd%d0%b8-%d1%81-%d0%ba%d0%b0%d1%80%d0%b0%d0%bc%d0%b5%d0%bb/). Ще ви бъде необходима и подходяща форма за бонбони.


1. ### Грубо нарежете и разтопете шоколада на водна баня.
2. ### С четка за рисуване [разнесете около 1/2 от шоколада по стените на формата](https://culinarywithme.com/wp-content/uploads/2013/02/fill_molds_small.jpg) и поставете в хладилник за няколко минути до твърдост.
3. ### През това време леко загрейте на водна баня меда. Дръпнете от котлона и добавете тахана, нарязаните лешници и ваниловия екстракт и разбъркайте добре. Охладете сместа напълно.
4. ### Извадете форманта от хладилника и с кафена лъжичка напълнете всеки бонбон с таханово-лешниковата смес.
5. ### [Запечатайте с останалия шоколад](https://culinarywithme.com/wp-content/uploads/2013/02/covering_small.jpg) и отново върнете формата в хладилник до пълното втвърдяване на шоколада
6. ### Съхранявайте бонбоните на скришно и студено място :)


### 


### 

